Плач Малыя России (Сильвестр)
Благодетеля всех нас великого зело,
И мне, Малой России, прилично есть дело
Плакати, плачем зельным, а не утолимым,
И болети на сердце болем нестерпимым;
Зане он сыном моим яко отец бяше,
И паче неже отец оным ся являше.
Его же любовь ко мне поминая многу,
И сердцем и устнами глаголю ко богу:
Царю славы, прослави Феодора в небе,
Иже всем приступен бе во всякой потребе.
В любви ко тебе, в любве к иконам бе мнозе,
Тем же да пребывает всегда в тебе бозе.
Пребываяй бо любве, в бозе пребывает;
Сице возлюбленный твой ученик вещает.
Сего благодетелю, великому зело
Аз, Малая Россия, желаю всецело,
Пресветлому монарсе, божиему дару,
Тебе, о Феодоре! преставльшийся царю;
Зане и имя твое егда поминаю,
Многими ся слезами сама обливаю.
Иными бо не мощно воздаяти мздами
Твоих благодеяний, аще не слезами.

Примечания 

7